Årsaken var at to vogner måtte tømmes for passasjerer og kjøres på verksted.

Det bekrefter Keolis.

Hendelsen skapte minst 13 minutter ekstra ventetid for reisende som står på enkelte stopp.

– Det er helt riktig. Vi har hatt to vogner som fikk feil, og må erstattes. De har prøvd å resette dem, men det lykkes ikke, sa beredskapsvakt Jan-Ove Halsøy til BA.

LES OGSÅ: Trafikken direkte: Bjørøytunnelen stengt

Årsaken til feilen på de to vognen var ikke kjent torsdag ettermiddag. Mens driftssentralen i Keolis jobbet med å løse floken, måtte reisende vente på at to nye vogner skulle komme i trafikk.

Til tross for at det ble noe ekstra ventetid, trodde ikke Halsøy at hendelsen vil være veldig merkbar for de reisende.

– De som måtte gå av, og de som venter på de to vognene som er på vei fra depotet, merker selvfølgelig dette, men vi bruker som regel en runde på å hente oss inn igjen. Det skal ikke være veldig merkbart for de reisende, sa han i 16-tiden.

Vet du noe om denne saken? Bruk tips@ba.no eller ring oss på 800 33 044.